Na temelju članka 18. stavka 1. Zakona o grobljima („Narodne novine“, broj 19/98 i 50/12) i članka 37. Statuta Grada Jastrebarskog („Službeni vjesnik Grada Jastrebarskog“, broj 7/09, 2/13 i 3/13), Gradsko vijeće Grada Jastrebarskog na 15. sjednici održanoj dana 24. rujna 2015. godine, donosi 

ODLUKU

o izmjenama i dopunama Odluke o upravljanju grobljima na području Grada Jastrebarskog

Članak 1.

U Odluci o upravljanju grobljima na području Grada Jastrebarskog („Službeni vjesnik Grada Jastrebarskog“ broj 9/14) u članku 33. riječi „organiziranje pogreba“ brišu se. 

Članak 2.

U članku 34. stavak 2. mijenja se i glasi: „ U iznimnim slučajevima, pri prijevozu pokojnika od mrtvačnice do grobnog mjesta mogu sudjelovati i članovi udruga s područja Grada Jastrebarskog, kao pratnja. Po zahtjevu za ukop člana udruge, „Groblja Jastrebarsko“ d.o.o. i vodstvo udruge usuglašavaju protokol ukopa.“ 

Članak 3.

 U članku 46. iza stavka 2. dodaje se stavak 3. koji glasi: „Iznimno, zahtjev za donošenje rješenja iz stavka 1. ovog članka korisnici grobnih mjesta s prebivalištem izvan područja Grada Jastrebarskog mogu dostaviti Upravi groblja najkasnije do 01. prosinca 2015.godine, a korisnici grobnih mjesta s prebivalištem izvan granica Republike Hrvatske do 01.prosinca 2016. godine.“ Dosadašnji stavak 3. koji postaje stavak 4. mijenja se i glasi: „Zahtjev iz stavka 2. i stavka 3. ovog članka podnosi se Upravi groblja osobno ili putem punomoćnika radi identifikacije lokacije grobnog mjesta na Položajnom planu.“

Članak 4.

 Postupci započeti po odredbama Odluke o upravljanju grobljima na području Grada Jastrebarskog do stupanja na snagu ove Odluke dovršit će se po odredbama ove Odluke ako je to povoljnije za stranku. 

Članak 5.

 Ova Odluka stupa na snagu prvog dana od dana objave u „Službenom vjesniku Grada Jastrebarskog“.

                                                                                                      P r e d s j e d n i c a
                                                                                             Gradskog vijeća Grada Jastrebarskog

                                                                                                        Željka Kovačić, v. r.

